Title: Komuniké
Author: .
Last saved by: agenda0

Návrh komuniké

	Prerokovaný Návrh koncepcie vodohospodárskej politiky SR do roku 2005 je jednou z úloh vyplývajúcich z programového vyhlásenia vlády SR na roky 1999 – 2002, ktoré MP SR rozpracovalo na podmienky rezortu. Návrh nadväzuje na koncepčný materiál Program rozvoja vodného hospodárstva do roku 2010, ktorý schválila vláda SR v decembri 1999.
	Dokument je zameraný prioritne na riešenie úloh vyplývajúcich z Programového vyhlásenia vlády. Hlavné ciele udržateľnej vodohospodárskej politiky na obdobie do r. 2005 sú charakterizované takto:
1.	zabezpečenie pitnej vody
2.	zabezpečenie vody pre ďalšie hospodárske účely
3.	prevencia a zmierňovanie následkov povodní a obdobia sucha
4.	ochrana životného prostredia.
Za účelom plnenia uvedených cieľov sa v koncepcii navrhuje realizovať potrebné legislatívne, organizačné, ekonomické a technické opatrenia s dôrazom na dokončenie rozostavaných investícií, na investície súvisiace s postupným plnením podmienok vyplývajúcich zo smerníc EÚ, týkajúcich sa vody, investície na odstránenie povodňových škôd a zvýšenie ochrany pred povodňami a znečistením vôd. Koncepcia ďalej obsahuje návrh opatrení na ochranu životného prostredia, zvýšenie hospodárenia s vodou, opatrení spojených s transformáciou štátneho majetku v oblasti vodovodov a kanalizácií realizovaním bezodplatného prevodu majetku štátu do vlastníctva obcí a na zvýšenie starostlivosti o hlavné melioračné zariadenia.